S-444/2019

Mál þetta, sem dómtekið var 19. júní sl., er höfðað með ákæru, útgefinni af lögreglustjóranum á höfuðborgarsvæðinu 21. maí 2019, á hendur S-kk-þgf K-kk-þgf J-kk-þgf, kt. [...], [...], [...] og M-kvk-þgf C-kvk-þgf T-kvk-þgf, kt. [...], [...], [...].

Á hendur ákærðu báðum fyrir fíkniefnalagabrot, með því að hafa:

1. Laugardaginn 12. ágúst 2017 haft í vörslum sínum í sölu og dreifingarskyni 7,09 g af amfetamíni, 5,12 g af ecstasy, 21,79 g af kókaíni, 3,4 g af maríjúana og 13 stykki af ecstasy töflum, en lögreglan hafði afskipti af ákærðu í bifreiðinni [...] við Sæbraut í Reykjavík og fann efnin við leit í fyrrnefndri bifreið við lögreglustöðina á Hverfisgötu.

Á hendur ákærða S-kk-þgf K-kk-þgf:

2. Fíkniefnalagabrot, með því að hafa á sama tíma og frá er greint í ákærulið 1, haft í vörslum sínum 0,28 g af maríjúana að [...] í Reykjavík.

3. Umferðarlagabrot, með því að hafa á sama tíma og frá er greint í ákærulið 1, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist kókaín 45 ng/ml og tetrahýdrókannabínól 5,3 ng/ml, í þvagi mældist kókaín og tetrahýdrókannabínólsýra) um Sæbraut í Reykjavík, uns lögreglan stöðvaði aksturinn.

Teljast brot samkvæmt ákæruliðum 1 og 2 varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 2

233/2001, sbr. reglugerð nr. 848/2002, en brot samkvæmt ákærulið 3 við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærðu verði dæmd til refsingar og til greiðslu alls sakarkostnaðar. Þá er þess krafist að ákærði S-kk-nf K-kk-nf verði dæmdur til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 7,09 g af amfetamíni, 5,12 g af ecstasy, 21,79 g af kókaíni, 3,4 g af maríjúana, 13 stykkjum af ecstasy töflum, 0,28 g af maríjúana, grammavog (munur nr. 446962) og Nokia farsíma (munur nr. 446963) sem hald var lagt á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærðu sóttu hvorugt þing við þingfestingu málsins og höfðu ekki boðað forföll en hafði báðum verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi beggja ákærðu sönnuð og er hún rétt heimfærð til refsiákvæða í ákæru.

Ákærða, M-kvk-nf C-kvk-nf, er fædd í [...]. Samkvæmt framlögðu sakavottorði, dagsettu 15. maí 2019, hefur hún ekki áður gerst sek um refsiverða háttsemi. Með hliðsjón af því og sakarefni þessa máls þykir refsing hennar hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, S-kk-nf K-kk-nf, er fæddur í [...]. Samkvæmt framlögðu sakavottorði, dagsettu 15. maí 2019, hefur hann heldur ekki áður gerst sekur um refsiverða háttsemi. Með hliðsjón af því og sakarefni þessa máls þykir refsing hans hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði, S-kk-nf K-kk-nf, sviptur ökurétti í 12 mánuði frá birtingu dóms þessa að telja. Þá greiði hann jafnframt 134.355 krónur í sakarkostnað. Annan sakarkostnað leiddi ekki af meðferð málsins.

Þá skulu ákærðu, einnig með vísan til lagaatriða í ákæru, sæta upptöku til ríkissjóðs á 7,09 g af amfetamíni, 5,12 g af ecstasy, 21,79 g af kókaíni, 3,4 g af maríjúana og 13 stykkjum af ecstasy töflum, sem lögregla lagði hald á við rannsókn málsins. Ákærði, S-kk-nf K-kk-nf, sæti auk þess upptöku á 0,28 g af maríjúana og Nokia farsíma, sem einnig var lagt hald á við rannsókn málsins. 3

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, M-kvk-nf C-kvk-nf T-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, S-kk-nf K-kk-nf J-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, S-kk-nf K-kk-nf J-kk-nf, er sviptur ökurétti í 12 mánuði frá birtingu dómsins að telja.

Ákærði, S-kk-nf K-kk-nf J-kk-nf, greiði 134.355 krónur í sakarkostnað.

Ákærðu M-kvk-nf C-kvk-nf T-kvk-nf og S-kk-nf K-kk-nf J-kk-nf, sæti upptöku á 7,09 g af amfetamíni, 5,12 g af ecstasy, 21,79 g af kókaíni, 3,4 g af maríjúana, 13 stykkjum af ecstasy töflum og grammavog.

Ákærði, S-kk-nf K-kk-nf, sæti auk þess upptöku á 0,28 g af maríjúana og Nokia farsíma.

Þ-kvk-nf L-kvk-nf